ไทยพบผู้ป่วย “โควิด” เพิ่ม 3 ราย มาจาก “อังกฤษ-ตุรกี” ยอดติดเชื้อสะสม 3,8487 คน
ไทยพบผู้ป่วย “โควิด” เพิ่ม 3 ราย มาจาก “อังกฤษ-ตุรกี” ยอดติดเชื้อสะสม 3,8487 คน 
ไทยพบผู้ป่วย “โควิด” เพิ่ม 3 ราย มาจาก “อังกฤษ-ตุรกี” ยอดติดเชื้อสะสม 3,8487 คน
11 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (11 พ.ย.63) ว่า พบผู้ป่วยยืนยันติดเชื้อรายใหม่เพิ่ม 3 ราย เป็นผู้ที่เดินทางมาจากต่างประเทศ และเข้าสถานกักกัน (State Quarantine) ประกอบด้วย สหราชอาณาจักร 2 ราย และ ตุรกี 1 ราย
โดยผู้ป่วยที่เดินทางมาจากตุรกี เป็นหญิงไทย อายุ 40 ปี อาชีพแม่บ้าน เข้าพัก Alternative State Quarantine ในกรุงเทพฯ
อีก 2 รายที่มาจากสหราชอาณาจักร รายแรกเป็นหญิงชาวอังกฤษ อายุ 62 ปี ผ่านการคัดกรอง ณ ด่านควบคุมโรค
รายที่สองเป็นหญิงไทย อายุ 58 ปี เข้าพัก Alternative State Quarantine ในกรุงเทพฯ
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดอยู่ที่ 3,847 ราย เป็นผู้ป่วยที่ติดเชื้อภายในประเทศ 2,453 ราย และผู้ป่วยที่ตรวจพบในสถานกักกันที่รัฐจัดให้ 889 ราย มีผู้ป่วยรักษาหายเพิ่ม 15 ราย รวมผู้ป่วยที่รักษาหายแล้ว 3,685 ราย ยังมีผู้ป่วยรักษาตัวอยู่ในโรงพยาบาล 102 ราย ยอดผู้เสียชีวิตสะสม 60 ราย